stanford-oval/wikipedia huggingface dataset:
Aljona Kostornaja

| Mitalit | Mitalit | Mitalit |  |
| --- | --- | --- | --- |
|  Aljona Kostornaja marraskuussa 2019. |  Aljona Kostornaja marraskuussa 2019. |  Aljona Kostornaja marraskuussa 2019. |  |
Maa:   Venäjä
Naisten taitoluistelu
| EM-kilpailut  | EM-kilpailut  | EM-kilpailut  |  |
|  Kultaa | Graz 2020 | yksinluistelu |  |
Aljona Kostornaja Ranskan GP:ssä marraskuussa 2019.
Aljona Sergejevna Kostornaja (ven. Алёна Сергеевна Косторная, s. 24. elokuuta 2003 Moskova) on venäläinen taitoluistelija. Hän on voittanut naisten yksinluistelussa Euroopan-mestaruuden.
Kostornaja saavutti kaudella 2017–2018 hopeaa nuorten MM-kilpailuissa edellään vain maannaisensa Aleksandra Trusova. Kaudella 2019–2020 hän voitti Torinon Grand Prix -finaalin ja Grazin Euroopan-mestaruuskilpailuissa kultaa säilytettyään lyhytohjelmassa hankkimansa etumatkan vaikka maannainen Anna Štšerbakova olikin vapaaohjelmassa parempi. Trusova varmisti venäläisnaisille EM-kilpailussa kolmoisvoiton. Vuoden 2020 maailmanmestaruuskilpailuissa Kostornaja olisi ollut ykkössuosikki mutta kilpailut peruttiin koronaviruspandemian vuoksi. Kaudella 2020–2021 hänen kilpailunsa jäivät vähiin muun muassa koronavirustartunnan vuoksi. Venäjän-mestaruuskilpailuissa Kostornaja on saavuttanut pronssia kausina 2017–2018 ja 2018–2019 sekä hopeaa kaudella 2019–2020.
Kostornaja on pituudeltaan 155-senttinen. Hänen valmentajanaan huippukaudella 2019–2020 oli Eteri Tutberidze, jonka valmennukseen hän ilmoitti palaavansa maaliskuussa 2021. Kaudella 2020–2021 hän kuului olympiavoittaja Jevgeni Pljuštšenkon valmennettaviin, ja aiemmin häntä on valmentanut muun muassa maailmanmestari Marina Tšerkasova.
Anna Štšerbakova

| Mitalit | Mitalit | Mitalit |  |
| --- | --- | --- | --- |
|  Anna Štšerbakova Venäjän-mestaruuskilpailujen palkintojenjaossa kaudella 2020–2021. |  Anna Štšerbakova Venäjän-mestaruuskilpailujen palkintojenjaossa kaudella 2020–2021. |  Anna Štšerbakova Venäjän-mestaruuskilpailujen palkintojenjaossa kaudella 2020–2021. |  |
Maa:   Venäjä
Naisten taitoluistelu
|  Olympialaiset  |  Olympialaiset  |  Olympialaiset  |  |
|  Kultaa | Peking 2022 | yksinluistelu |  |
| MM-kilpailut  | MM-kilpailut  | MM-kilpailut  |  |
|  Kultaa | Tukholma 2021 | yksinluistelu |  |
| EM-kilpailut  | EM-kilpailut  | EM-kilpailut  |  |
|  Hopeaa | Graz 2020 | yksinluistelu |  |
|  Hopeaa | Tallinna 2022 | yksinluistelu |  |
Anna Štšerbakova Venäjän-mestaruuskilpailuissa joulukuussa 2018.
Anna Stanislavovna Štšerbakova (ven. Анна Станиславовна Щербакова; s. 28. maaliskuuta 2004 Moskova) on venäläinen taitoluistelija. Hän on voittanut naisten yksinluistelussa olympiakultaa ja maailmanmestaruuden.
Štšerbakova nousi taitoluistelijana huipulle kaudella 2018–2019, jolloin hän voitti Venäjän-mestaruuden ja saavutti nuorten MM-kilpailuissa hopeaa niukasti maannaiselleen Aleksandra Trusovalle hävinneenä. Kaudella 2019–2020 hän voitti jälleen Venäjän-mestaruuden ja saavutti Grazin Euroopan-mestaruuskilpailuissa hopeaa edellään vain maannaisensa Aljona Kostornaja. Kaudella 2020–2021 Štšerbakova voitti kolmannen Venäjän-mestaruutensa ja Tukholman maailmanmestaruuskilpailuissa kultaa venäläisluistelijoiden saadessa kolmoisvoiton. Vuoden 2022 EM-kilpailuissa hän saavutti hopeaa Venäjän ottaessa jälleen kolmoisvoiton. Pekingin olympialaisissa 2022 hän voitti kultaa.
Štšerbakova teki ensimmäisenä naisena yhdessä vapaaohjelmassa kaksi onnistunutta neloislutzia Las Vegasin GP-kilpailuissa lokakuussa 2019. Myös hänen neloislutz–kolmoishyppy-yhdistelmänsä oli ensimmäinen naisen kansainvälisessä kilpailussa tekemä.
Štšerbakova on pituudeltaan 157-senttinen. Häntä valmentavat Eteri Tutberidze, Sergei Dudakov ja Daniil Gleihengauz.
Štšerbakova sairastui kesällä 2023 mononukleoosiin ja hänen kilpailu-uransa on todennäköisesti kokonaan ohi.
Annika Huhta

Annika Huhta (s. 29. tammikuuta 2002) on suomalainen jalkapalloilija, pelipaikaltaan keskikenttäpelaaja. Hän on edustanut Liigassa Helsingin Jalkapalloklubia kaudesta 2018 alkaen. Hän on ennen kautta 2023 pelannut Liigassa 60 ottelua ja tehnyt niissä kuusi maalia. Kesäkuussa 2021 Huhta siirtyi Yhdysvaltoihin Pohjois-Carolinan yliopiston joukkueeseen. Vuonna 2022 hän siirtyi University of Central Floridaan. Yliopistojen kesätauon ajaksi Huhta palasi pelaamaan Kansallista liigaa HJK:n joukkueeseen.
Huhta on pelannut Suomen nuorisomaajoukkueissa. Hän pelasi Suomen joukkueessa alle 17-vuotiaiden maailmanmestaruuskilpailuissa 2018. Aiemmin samana vuonna Suomi varmisti MM-kisapaikkansa sijoittumalla alle 17-vuotiaiden Euroopan-mestaruuskilpailuissa kolmanneksi, ja Huhta teki tuossa turnauksessa kolme maalia alkulohko-ottelussa Liettuaa vastaan sekä Suomen ensimmäisen maalin Englantia vastaan pelatussa ottelussa kolmannesta sijasta.
Cale Makar

| Cale Makar |
| --- | --- |

Henkilötiedot
Syntynyt: 30. lokakuuta 1998 (ikä 26) Calgary, AB, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  180 cm
Paino:  85 kg
Seura
Seura:  Colorado Avalanche
Sarja:  NHL
Pelinumero:  8
Aik. seurat:  UMass (Amherst) (H-East)
NHL-varaus:  4. varaus, 2017 Colorado Avalanche
| Stanley Cup  |
| --- | --- | --- |
|  | Colorado Avalanche | 2022  |
Cale Douglas Makar (s. 30. lokakuuta 1998 Calgary, Alberta, Kanada) on kanadalainen jääkiekkopuolustaja, joka pelaa NHL-joukkue Colorado Avalanchessa. Colorado Avalanche varasi Makarin koko NHL:n varaustilaisuuden neljäntenä pelaajana kesällä 2017. Hän laukoo oikealta.
Pelityyli

The Sports Forecaster -sivuston mukaan Makar on nopea ja hyökkäävä puolustaja, joka luistelee hyvin ja joka on hyvä hyökkäysalueella. Hän on hyvä ylivoimapelissä, liikuttaa kiekkoa nopeasti ja syöttää hyvin. Makar ei ole kuitenkaan kovin isokokoinen, ja hänen tulisi lisätä voimaa sekä kehittää kiekotonta pelaamistaan.
Makaria on verrattu pelityyliltään usein Erik Karlssoniin.
Ura > NHL

Heinäkuussa 2021 Makar teki Colorado Avalanchen kanssa kuusivuotisen ja 54 miljoonan dollarin arvoisen jatkosopimuksen. Kauden 2021–2022 päätteeksi hänestä tuli Stanley Cup -voittaja, kun Avalanche kaatoi loppuottelusarjassa Tampa Bay Lightningin voitoin 4–2. Makar palkittiin Conn Smythe Trophylla pudotuspelien arvokkaimpana pelaajana hänen tehtyään pudotuspeleissä yhteensä 29 tehopistettä. Hänestä tuli myös Bobby Orrin ja Nicklas Lidströmin lisäksi NHL:n historian kolmas puolustaja, joka on voittanut Conn Smythe Trophyn ja Norris Trophyn saman kauden aikana.
Makar on ensimmäinen ja ainoa NHL-puolustaja, joka rikkoi 200 pisteen rajan alle 200 ottelussa. Näin ollen hän on tehnyt 200 pistettä puolustajana pienimmällä NHL-ottelumäärällä. Hän teki 200. pisteen 195. ottelussaan marraskuussa 2022. Lähimmäksi saavutusta on päässyt venäläinen Sergei Zubov.
Ura > Maajoukkueura

| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Buffalo 2018 | jääkiekko |  |
Makar pelasi alle 20-vuotiaiden maailmanmestaruuskilpailuissa vuonna 2018, jolloin hän voitti joukkueineen maailmanmestaruuden. Makar jakoi tehopistein 3+5=8 koko turnauksen puolustajien pistepörssin voiton Tšekin Libor Hájekin kanssa ja puolustajien maalipörssin voiton Slovakian Martin Bodákin kanssa. Hänet valittiin turnauksen tähdistökentälliseen. Turnauksessa valmennus valitsi Makarin Kanadan joukkueen yhdeksi kolmesta parhaasta pelaajasta. Hänet valittiin myös Sveitsiä vastaan pelatun puolivälieräottelun päätteeksi joukkueensa ottelun parhaaksi pelaajaksi.
Makar edusti myös Canada Westin joukkuetta alle 19-vuotiaiden World Junior A Challengessa vuosina 2015 ja 2016, joista ensimmäinen turnaus päättyi kultaan. Hänet valittiin turnauksen tähdistökentälliseen. Vuoden 2016 turnauksessa Makar toimi joukkueensa kapteenina. Hän voitti tehopistein 4+4=8 turnauksen puolustajien piste-, maali- ja syöttöpörssin sekä jakoi Canada Westin sisäisen maalipörssin voiton Carter Turnbullin kanssa. Makar valittiin turnauksen tähdistökentälliseen.
Makar sai myös vain 19-vuotiaana kutsun Kanadan joukkueeseen Pyeongchangin olympiakisoihin vuonna 2018, mutta hän kuitenkin yllättäen kieltäytyi kutsusta.
Muuta

Makarin pikkuveli Taylor pelaa hyökkääjänä Brooks Banditsin AJHL-joukkueessa. Heidän serkkunsa Mark Logan pelasi Calen kanssa Banditsissa kaudella 2014–2015 ja hän pelaa nykyään hyökkääjänä RIT:n yliopistojoukkueessa. Veljesten isän serkku, jo edesmennyt Tom Lysiak pelasi omalla urallaan hyökkääjänä lähes tuhat NHL-ottelua.
Cale Makarin isän vanhemmat ovat lähtöisin Ukrainasta, josta he muuttivat Albertan Calgaryyn.
Makar on valittu myös EA Sportsin NHL 24 -videopelin kansikuvaan.
Tilastot

Colorado Avalanche varaamassa Makarin neljäntenä pelaajana NHL:n varaustilaisuudessa 2017.
Brady Tkachuk

| Brady Tkachuk |
| --- | --- |

Henkilötiedot
Syntynyt: 16. syyskuuta 1999 (ikä 25) Scottsdale, Arizona, Yhdysvallat
Kansalaisuus:   Yhdysvallat  Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  191 cm
Paino:  87 kg
Seura
Seura:  Ottawa Senators
Sarja:  NHL
Pelinumero:  7
Pelaajaura
Pääsarjaura:  2018–
NHL-varaus:  4. varaus, 2018 Ottawa Senators
Braeden Tkachuk (s. 16. syyskuuta 1999 Scottsdale, Arizona, Yhdysvallat) on yhdysvaltalais-kanadalainen jääkiekkoilija, joka pelaa NHL-joukkue Ottawa Senatorsissa. Hän on joukkueensa kapteeni. Tkachuk on pelipaikaltaan vasen laitahyökkääjä, joka osaa pelata myös keskellä. Senators varasi hänet ensimmäisellä kierroksella koko NHL:n varaustilaisuuden neljäntenä pelaajana kesällä 2018.
Pelityyli

The Sports Forecaster -sivuston mukaan Tkachuk on vastustajia hyvin ärsyttävä ja aggressiivinen, mutta myös lahjakas voimahyökkääjä. Hänellä on hyvä pelikäsitys ja hän on käyttökelpoinen kaikissa pelitilanteissa. Sivuston mukaan Tkachuk nostaa usein suoritustasoaan pelin tärkeinä hetkinä. Tkachukin pelityyli kuitenkin altistaa hänet myös turhille jäähyille ja hänellä on parannettavaa myös sijoittumisessa.
Tkachukia on verrattu usein pelityyliltään sekä isäänsä Keithiin että isoveljeensä Matthewiin. Hän on omien sanojensa mukaan ottanut vaikutteita pelityyliinsä Wayne Simmondsilta ja Nick Folignolta.
Ura > Seuraura

Tkachuk syntyi Arizonan Scottsdalessa, kun hänen isänsä pelasi Phoenix Coyotesin NHL-joukkueessa. Vuonna 2001 Tkachuk muutti perheineen varsinaiseen kotikaupunkiinsa Missourin Saint Louisiin, kun Keith kaupattiin St. Louis Bluesiin. Brady vietti kaupungissa lapsuutensa ja aloitti siellä jääkiekkoilun. Kaudella 2013–2014 hän voitti T1EBHL-junioriliigassa joukkueensa sisäisen piste-, maali- ja syöttöpörssin tehoilla 18+15=33, kuten myös kaudella 2014–2015 T1EHL-junioriliigassa.
London Knights varasi Tkachukin 67. pelaajana OHL:n varaustilaisuudessa 2015, mutta hän ei siirtynyt CHL:ään, jotta voisi jatkossa pelata Yhdysvaltain yliopistosarjoissa. Hän pelasi kaksi seuraavaa kautta Yhdysvaltain maajoukkueen kehitysohjelman mukana pelaten muun muassa USHL-junioriliigaa.
Kaudeksi 2017–2018 Tkachuk siirtyi Bostonin yliopistojoukkueeseen. Hän oli joukkueen paras syöttäjä ja neljänneksi paras pistemies tehoilla 8+23=31. Tkachuk valittiin kauden päätteeksi Hockey Eastin tulokkaiden tähdistökentälliseen. Hän pelasi kauden aikana myös CCM/USA Hockey All-American Prospects Gamessa. Tkachuk teki ottelun 6–5-voittomaalin noin viisi minuuttia ennen varsinaisen peliajan päättymistä. Hänet valittiin ottelun arvokkaimmaksi pelaajaksi.
Ottawa Senators varasi Tkachukin ensimmäisellä kierroksella koko NHL:n varaustilaisuuden neljäntenä pelaajana kesällä 2018. Hän oli varaustilaisuuden pienimmällä numerolla varattu pohjoisamerikkalaispelaaja. Tkachuk teki jo saman vuoden elokuussa seuran kanssa kolmivuotisen tulokassopimuksen. Hän otti syksyn harjoitusleirin päätteeksi paikan Senatorsin NHL-vahvuudesta. Tkachuk teki NHL-debyyttinsä kauden 2018–2019 kolmannella kierroksella 8. lokakuuta 2018 vieraissa Boston Bruinsia vastaan. Hän sai ottelussa jääaikaa 14.33 minuuttia ja keräsi teholukeman -1. Tkachuk avasi maalitilinsä NHL:ssä heti kahdella osumalla seuraavassa ottelussa 10. lokakuuta 2018 Philadelphia Flyersia vastaan. Hänen ensimmäinen maalinsa syntyi ylivoimalla. Tkachuk keräsi ottelussa myös yhden syöttöpisteen oltuaan kakkossyöttäjänä Maxime Lajoien tekemään ylivoimamaaliin. Hänet valittiin ottelun kakkostähdeksi.
Lokakuussa 2021 Tkachuk teki Senatorsin kanssa seitsemän vuoden mittaisen ja yhteensä 57,5 miljoonan dollarin arvoisen jatkosopimuksen.
Marraskuussa 2021 Senators nimesi Tkachukin kapteenikseen.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Yhdysvallat 2018 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Slovakia 2017 | jääkiekko |  |
Tkachuk pelasi alle 20-vuotiaiden MM-kilpailuissa vuonna 2018, jolloin hän voitti pronssia. Tkachuk valittiin Slovakiaa vastaan pelatun alkulohkon ottelun päätteeksi Yhdysvaltain ottelun parhaaksi pelaajaksi.
Tkachuk pelasi myös alle 18-vuotiaiden MM-kilpailuissa vuonna 2017, jolloin hän toimi Yhdysvaltain kapteenina ja johdatti joukkueen maailmanmestaruuteen. Tkachuk jakoi kuudella syöttöpisteellään Yhdysvaltojen sisäisen syöttöpörssin voiton Sean Dhooglen kanssa. Hän pelasi myös World U-17 Hockey Challengessa vuonna 2015.
Yksityiselämä

Tkachukin isoveli Matthew pelaa Florida Panthersin NHL-joukkueessa. Veljesten isä Keith Tkachuk on olympiamitalisti ja maailmancup-voittaja, joka pelasi omalla urallaan yli 1 200 NHL-ottelua. Arizona Coyotes on jäädyttänyt Keith Tkachukin pelinumeron 7, ja hänet on valittu myös USA Hockey Hall of Fameen. Bradyllä on isänsä äidin puolelta amerikanirlantilaisia ja isänsä isän puolelta venäläisiä, puolalaisia tai ukrainalaisia sukujuuria. Bradyllä on ukrainalaistaustaa myös äitinsä puolelta. Bradyn äiti Chantal on kotoisin Kanadan Winnipegista, jossa Keith tapasi hänet pelatessaan Winnipeg Jetsissa.
Brady Tkachukin isän Keithin serkku Tom Fitzgerald pelasi omalla urallaan pudotuspelit mukaan lukien yli 1 100 NHL-ottelua. Tomin pojista ja Brady Tkachukin pikkuserkuista Scott Fitzgerald on Boston Bruinsin NHL-joukkueen kykyjenetsijä ja Ryan Fitzgerald pelaa seuran organisaatiossa hyökkääjänä. Casey Fitzgeraldilla on Buffalo Sabresin NHL-varaus vuodelta 2016. Tkachukin pikkuserkkuihin kuuluu myös Pittsburgh Penguinsin organisaatiossa hyökkääjänä pelannut, sittemmin edesmennyt Jimmy Hayes ja St. Louis Bluesin NHL-joukkueen hyökkääjä Kevin Hayes.
Asseri Kinnunen

| Asseri Kinnunen |
| --- | --- |
 Asseri Kinnunen Eduskuntatalossa 28.11.2019.
Henkilötiedot
Syntynyt: 5. heinäkuuta 1998 (ikä 26) Pyhäselkä
Poliitikko
Puolue:  Perussuomalaiset
Asema:  Perussuomalaisten Nuorten puheenjohtaja (2019–2020)  Perussuomalaisen Nuorison varapuheenjohtaja (2020–2020)  Joensuun kaupunginvaltuutettu (2017–)  Maanpuolustustiedotuksen suunnittelukunnan varapuheenjohtaja (2019–)
Vaalipiiri:  Savo-Karjala
Kotipaikka:  Joensuu
Koulutus:  valtiotieteen ylioppilas
Uskonto:  luterilaisuus
Aiheesta muualla
Virallinen sivu
Asseri Kinnunen (s. 5. heinäkuuta 1998 Pyhäselkä) on entinen Perussuomalaisten Nuorten puheenjohtaja ja Joensuun kaupunginvaltuuston jäsen.
Toiminta

Aikaisemmin Kinnunen on toiminut Perussuomalaisten Nuorten Pohjois-Karjalan piirin puheenjohtajana. Lisäksi Kinnunen toimii Maanpuolustustiedotuksen suunnittelukunnan varapuheenjohtajana kaudella 2019–2023. Tämän lisäksi Kinnunen toimii Pohjois-Karjalan Osuuskaupan (PKO) edustajistossa kaudella 2020–2024.
Marraskuun lopulla 2018 Kinnunen valittiin Perussuomalaisten Nuorten puheenjohtajaksi vuodelle 2019 järjestön syyskokouksessa Kuopiossa hänen voitettuaan äänestyksessä Sebastian Tynkkysen . Hänet valittiin jatkokaudelle puheenjohtajaksi vuodelle 2020 PS-Nuorten syyskokouksessa Riihimäellä marraskuussa 2019.
Maaliskuussa 2020 Perussuomalaiset rp. perusti uuden nuorisojärjestön, nimeltään Perussuomalainen Nuoriso, jonka puheenjohtaja toimii kansanedustaja Jenna Simula. Kinnunen toimi uuden nuorisojärjestön varapuheenjohtajana.
Kinnunen oli perussuomalaisten ehdokkaana vuoden 2019 europarlamenttivaaleissa.
Yleisradion ”Taistelu äänistä” -dokumentin mukaan Kinnunen on suorittanut varusmiespalveluksen Kainuun prikaatissa.
Poliittiset näkemykset

Kinnunen on profiloitunut turvallisuuspolitiikassa ja maahanmuuttoasioissa. Hän on maanpuolustuksen, nuorison ja syrjäkylien puolestapuhuja sekä pakkoruotsin, maahanmuuton ja Euroopan unionin, euron ja Schengenin sopimuksen vastustaja. Kinnusen mielestä suomalaisten aleneva syntyvyys on Suomen suurimpia ongelmia. Twitter-tilillään hän kertoo kannattavansa pakkoruotsin poistamista ja valtion muuttamista yksikielisesti suomenkieliseksi. Kinnusen mukaan tulisi Euroopan unionista, eurosta ja Schengen-alueesta erota mahdollisimman nopeasti. Hän kannattaa Suomen liittymistä puolustusliitto NATOn jäseneksi. Kinnunen on Ahvenanmaan remilitarisoinnin, Jäämeren radan ja hävittäjähankinnan kannattaja, suhtautuu kriittisesti Venäjään ja vastustaa maahanmuuttoa Suomeen. Kinnusen mukaan yksityisautoilun turvaaminen on tärkeää. Samoin tärkeäksi hän katsoo ydinvoiman tuotannon lisäämisen ja kotimaisen uraanin louhimisen. Venäjän uhan varalta Kinnunen on vaatinut Ottawan sopimuksesta eroamista ja jalkaväkimiinojen käyttöönottoa.
Vaalit

Kinnunen oli perussuomalaisten kuntavaaliehdokas Joensuussa kevään 2017 kuntavaaleissa. Hän pääsi Joensuun kaupunginvaltuustoon kaupungin nuorimpana valtuutettuna ollessaan vain 18-vuotias. Vuoden 2021 kuntavaaleissa Kinnunen sai 586 ääntä ja tuli valituksi Joensuun valtuustoon.
Toukokuussa 2019 Kinnunen valittiin Pohjois-Karjalan maakuntavaltuustoon.
Vuonna 2019 Kinnunen oli perussuomalaisten ehdokkaana europarlamenttivaaleissa. Hän sai 2 915 ääntä eikä tullut valituksi.
Kinnunen toimii myös kaudella 2020–2024 Pohjois-Karjalan Osuuskaupan (PKO) edustajistossa.
Bam Adebayo

| Bam Adebayo |
| --- | --- |
 Adebayo vuonna 2016.
Henkilötiedot
Koko nimi:  Edrice Femi ”Bam” Adebayo
Syntynyt: 18. heinäkuuta 1997 (ikä 27) Newark, New Jersey, Yhdysvallat
Kansalaisuus:   Yhdysvallat
Koripalloilija
Pelipaikka:  Iso laitahyökkääjä / Sentteri
Pituus:  206 cm
Paino:  115 kg
NBA-varaus:  14. varaus 2017 (Miami Heat)
Pelaajaura
Yliopistojoukkueet
2016–2017:  Kentuckyn yliopisto
Seurajoukkueet
2017–:  Miami Heat
Maajoukkueet
2019–:   Yhdysvallat
Ottelut (pisteet):  5 (36)
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Tokio 2020 |  |  |
|  Kultaa | Pariisi 2024 |  |  |
Edrice Femi ”Bam” Adebayo (s. 18. heinäkuuta 1997 Newark, New Jersey) on yhdysvaltalainen koripalloilija.
Isona laitahyökkääjänä tai sentterinä pelaava Adebayo pelasi kauden 2016–2017 Kentuckyn yliopistossa. Miami Heat varasi hänet NBA:han 14. vuorolla kesän 2017 varaustilaisuudessa. 10. joulukuuta 2019 Adebayo teki NBA-uransa ensimmäisen tripla-tuplan. Hänet valittiin helmikuussa 2020 pelattuun tähdistöotteluun ja tähdistöviikonlopun taitokilpailuun. Toisen tähdistöottelun hän pelasi 2023.
Adebayo valittiin Yhdysvaltain miesten maajoukkueen kokoonpanoon Tokion kesäolympialaisiin 2020, missä maa voitti kultaa. Toisen olympiakultansa hän sai Pariisissa 2024.
Aiheesta muualla

Kuvia tai muita tiedostoja aiheesta Bam Adebayo Wikimedia Commonsissa
Profiili NBA (englanniksi)
Yhdysvaltain joukkue – Kesäolympialaiset 2020
4 Johnson ·
5 LaVine ·
6 Lillard ·
7 Durant ·
8 Middleton ·
9 Grant ·
10 Tatum ·
11 McGee ·
12 Holiday ·
13 Adebayo ·
14 Green ·
15 Booker ·
Valmentaja Popovich
| --- | --- |
Auktoriteettitunnisteet: Henkilöt :  Yle
Andrei Svetšnikov

| Andrei Svetšnikov |
| --- | --- |
 Svetšnikov nuorten talviolympialaisissa 2016.
Henkilötiedot
Syntynyt: 26. maaliskuuta 2000 (ikä 24) Barnaul, Venäjä
Kansalaisuus:   Venäjä
Jääkiekkoilija
Lempinimi:  Svetch
Pelipaikka:  oikea laitahyökkääjä
Maila:  vasen
Pituus:  189 cm
Paino:  88 kg
Seura
Seura:  Carolina Hurricanes
Sarja:  NHL
Pelinumero:  37
Pelaajaura
Pääsarjaura:  2018–
NHL-varaus:  2. varaus, 2018 Carolina Hurricanes
Andrei Igorjevitš Svetšnikov (ven. Андрей Игоревич Свечников; s. 26. maaliskuuta 2000 Barnaul, Venäjä) on venäläinen jääkiekkoilija, joka pelaa NHL-joukkue Carolina Hurricanesin organisaatiossa. Seura varasi hänet koko NHL:n varaustilaisuuden toisena pelaajana kesällä 2018. Svetšnikov on pelipaikaltaan oikea laitahyökkääjä.
Pelityyli

Jatkoaika.com -verkkolehden toimittaja Lassi Alasen mukaan Svetšnikovia pidetään usein puhtaana maalintekijänä, mutta hänellä on kuitenkin erittäin leveä kokoelma aseita arsenaalissaan. Svetšnikovilla on pitkään varteensa nähden myös voimaa on sen mukaisesti. Alasen mukaan Svetšnikovin saatua ajan myötä kehitettyä fysiikkaansa entistä enemmän hän olemaan painajainen vastustajan puolustajille myös NHL:ssä. Svetšnikov pystyy jo tällä hetkellä dominoimaan otteluita fyysisellä pelityylillään, mutta ennen kaikkea valtavalla taitomäärällään. Alasen mukaan Svetšnikov pelaa hyvin ammattilaistyylistä jääkiekkoa tehden töitä tehokkaasti molempiin suuntiin ja pelaten kiekottomana hyvin kypsästi.
Muuta

Svetšnikovin isoveli Jevgeni pelaa NHL-joukkue Winnipeg Jetsin organisaatiossa. Hän on Detroit Red Wingsin ensimmäisen kierroksen varaus vuodelta 2015.
Svetšnikov teki NHL historian ensimmäisen ilmaveivimaalin lokakuussa 2019 ottelussa Calgary Flamesia vastaan. Hän toisti temppunsa joulukuussa 2019 ottelussa Winnipeg Jetsiä vastaan. Osuma oli toinen NHL historian ilmaveivimaali.
Anni Kujala

Anni Kujala (s. 1993) on suomalainen koripalloilija. Hän pelaa takamiehenä ja on pituudeltaan 165-senttimetrinen. Hän on Vimpelin Vedon kasvatti ja on pelannut Korisliigassa kaudesta 2012–2013 alkaen.
Kujala pelasi neljä ensimmäistä Korisliigan, silloisen SM-sarjan, otteluaan kaudella 2012–2013 Äänekosken Huiman joukkueessa. Kaudesta 2014–2015 alkaen hän on edustanut Korisliigassa Vimpelin Vetoa. Hän on pelannut liigassa kaikkiaan 180 runkosarjaottelua ja 11 pudotuspeliä. Runkosarjassa hänen paras kausikohtainen pistekeskiarvonsa ottelua kohden on 9,4 kaudelta 2020–2021 ja paras levypallokeskiarvonsa 3,4 kaudelta 2017–2018.
Anni Kujalan sisko Riikka Kujala on myös pääsarjatason koripalloilija.
Anton Holm

| Anton Holm |
| --- | --- |

Henkilötiedot
Syntynyt: 16. toukokuuta 1990 (ikä 34) Nacka, Ruotsi
Kansalaisuus:   Ruotsi
Jääkiekkoilija
Pelipaikka:  laitahyökkääjä
Maila:  vasen
Pituus:  186 cm
Paino:  92 kg
Pelaajaura
Pääsarjaura:  2019–
Aik. seurat:  Nacka HK (Ruotsi I) IFK Arboga IK (Ruotsi I) BIK Karlskoga (Allsv.) Södertälje SK (Ruotsi I/Allsv.) TPS (SML) Skellefteå AIK (SHL) AIK IF (Allsv.) Frisk Asker (Norja)
Anton Holm (s. 16. toukokuuta 1990 Nacka, Ruotsi) on ruotsalainen jääkiekkoilija. Hän on pelipaikaltaan laitahyökkääjä.
Pelityyli

TPS:n urheilutoimenjohtaja Antero Niittymäen mukaan Holm on iso ja vahva hyökkääjä, joka oli ollut ennen siirtoaan tehokas HockeyAllsvenskanissa. Niittymäen mukaan hänellä on erinomainen laukaus ja Holm pystyy tekemään myös peliä. Hänen aiemman seuransa AIK IF:n toimitusjohtaja Anders Gozzin mukaan Holm on hyvä luistelija ja luontainen maalintekijä varustettuna hyvällä laukauksella.
Brad Treliving

Brad Treliving (s. 18. elokuuta 1969, Brittiläinen Kolumbia) on kanadalainen uransa lopettanut jääkiekkoilija ja jääkiekkovaikuttaja, joka toimii nykyisin NHL-seura Toronto Maple Leafsin toimitusjohtajana. Hän on kanadalaisen liikemiehen Jim Trelivingin poika.
Pelaajaura

Brad Trelivingia ei koskaan varattu NHL:ään eikä hän koskaan pelannut NHL-ottelua. Vuosina 1990-1995 Treliving pelasi 15 AHL-ottelua ja 243 ECHL-ottelua. Hän oli pelipaikaltaan puolustaja ja kätisyydeltään left.